laion/Wikipedia-Exotic huggingface dataset:
O2 ארנה (פראג)

O2 ארנה (O2 Arena) הוא היכל ספורט רב תכליתי הממוקם ברובע ליבן שבפראג. הוא אחד מהיכלי הספורט המודרניים ביותר באירופה שיכולים להתאים למספר סוגי ספורט. האולם נבנה כסאזקה ארנה לקראת אליפות העולם בהוקי קרח שנערכה בשנת 2004. הוא מכיל 18,000 מקומות ישיבה, אשר הופכים אותו לאחד ההיכלים הגדולים ביותר באירופה, וגם לאחד היחידים שמתאימים ברמתם לליגות ההוקי קרח והכדורסל של צפון אמריקה (בעיקר ארצות הברית). בשנת 2006, O2 ארנה אירח את הפיינל פור של היורוליג, התחרות הנחשבת ביותר בקרב הכדורסל האירופי. בשנת 2008 שמו של האולם שונה ל-O2 ארנה עקב הסכם מסחרי עם חברת הטלפוניה O2. בנובמבר 2021 באולם נערכו תחרויות משחקי הגמר של גביע בילי ג'ין קינג 2020-21. הרעיון של בניית היכל חדש בפראג הגיע בעקבות עידן הזהב של ההוקי קרח בצ'כיה - שזכתה בארבע מדליות זהב רצופות באליפות העולם. ההיכל היה אמור להיבנות בזמן ולארח את אליפות העולם של שנת 2003 בהוקי קרח, אך בעקבות סיבוכים לא צפויים בהנהלת הפרויקט והמשקיעים, התאחדות ההוקי החליטה להעביר את המשחקים לפינלנד. המשקיעה העיקרית של ההיכל הייתה חברת ההימורים סאזקה הצ'כית. בניית ההיכל החלה בשנת 2002 והושלמה בשנת 2004, לקראת אליפות העולם. קומות: 6 שטח רצפה: 35,000 מטר מרובע תכולה: 18,000 צופים מקומות לחברי המועדון ומיוחדים: 2,460 תאי צופים: 66 תאי צפייה מיוחדים: 4 מקומות בברים, מסעדות ובתי קפה: 2,900 מקומות חנייה: 280 אוכלוסיית האזור שבו נמצא: 15-18 מיליון תושבים אתר האינטרנט הרשמי של O2 ארנה (באנגלית ובצ'כית) O2 ארנה, האתר הרשמי O2 ארנה(הקישור אינו פעיל), המכבי דוט קום O2 ארנה ב-WorldStadiums O2 ארנה, ברשת החברתית פייסבוק O2 ארנה, ברשת החברתית אקס (טוויטר) O2 ארנה, ברשת החברתית אינסטגרם
ג'ון "הוט רוד" ויליאמס

ג'ון "הוט רוד" ויליאמס (באנגלית: John "Hot Rod" Williams;‏ 9 באוגוסט 1962 – 11 בדצמבר 2015) היה כדורסלן אמריקאי, אשר שיחק בליגת ה-NBA בין השנים 1986–2000. ממוצעיו הכוללים לאורך 13 עונותיו בליגה הם 11.0 נקודות, 6.8 ריבאונדים, 1.8 אסיסטים ו-1.6 חסימות למשחק. ויליאמס נולד בעיר סורנטו שבלואיזיאנה, ובשנת 1981 החל ללמוד באוניברסיטת טוליין אשר בניו אורלינס הסמוכה. ב-4 עונותיו בקבוצת הכדורסל של האוניברסיטה רשם ממוצעים כוללים של 16.0 נקודות ו-7.0 ריבאונדים למשחק, ובעת סיום לימודיו בשנת 1985 ניצב במקום השני בתולדות קלעי הקבוצה, עם 1,841 נקודות בסך הכול. בסיום עונת 1983/1984 זכה בתואר שחקן העונה של מחוז Metro. במרץ 1985 נעצר ויליאמס בשל חשד להטיית משחקים; על פי ההאשמות, קיבל כ-8,500 דולר בתמורה להטיית התוצאות בשלושה משחקים שונים של קבוצתו. ביוני 1986 זוּכּה ויליאמס מכל חמש ההאשמות נגדו. בדראפט ה-NBA‏ 1985 נבחר ויליאמס בבחירה ה-45, על ידי קליבלנד קאבלירס. בשל החשדות נגדו בפרשת הטיית המשחקים ובטרם זוכה מהם, לא הורשה לחתום על חוזה ב-NBA. לכן שיחק בעונת 1985/1986 בקבוצות "רוד איילנד גאלס" ו"סטייטן איילנד סטאליונס" מליגת ה-USBL. בעונת הרוקי שלו ב-NBA עם קליבלנד, 1986/1987, הצטיין עם ממוצעים של 14.6 נקודות, 7.9 ריבאונדים ו-2.1 חסימות למשחק, ובסיומה נבחר לחמישיית הרוקיז של העונה, לצד חבריו לקבוצה רון הרפר ובראד דוהרטי. כחלק משלד הקבוצה הצעיר, אשר כלל גם את הרפר, דוהרטי, מארק פרייס ולארי נאנס, הוביל את הקאבלירס ל-7 העפלות לפלייאוף ה-NBA ב-8 העונות הבאות, כולל העפלה לגמר האזור המזרחי בעונת 1991/1992. לאורך פלייאוף 1992 הרשים ויליאמס עם ממוצעים של 15.0 נקודות ו-7.6 ריבאונדים למשחק כשחקן ספסל, אולם קבוצתו הפסידה מול שיקגו בולס בגמר המזרח, בתוצאה 2–4. לאורך 9 עונותיו בקליבלנד פתח בכמחצית מהמשחקים בהם שותף, ותרם 12.9 נקודות ו-7.1 ריבאונדים בממוצע למשחק. בעת עזיבתו את הקבוצה בשנת 1985 הוביל את שחקני המועדון בסך חסימות (1,200), וכן ניצב במקום השני בתולדותיה בריבאונדים (4,669) ובמקום החמישי בנקודות (8,504). באוקטובר 1995 הועבר בטרייד לפיניקס סאנס, בתמורה לדן מארלי, אנטוניו לאנג ובחירת דראפט עתידית. ב-3 עונותיו בפיניקס הציג יכולת מאכזבת, עם 6.2 נקודות למשחק, ובכל שלוש העונות הודחה הקבוצה מהפלייאוף כבר בסיבוב הראשון. בשנים 1998–2000 שותף ב-25 משחקים בסך הכול כשחקן דאלאס מאבריקס, ובקיץ 2000 פרש ממשחק, בשל פציעה בגבו. באפריל 2014 אובחן ויליאמס כחולה בסרטן המעי הגס, וב-11 בדצמבר 2015 נפטר בבאטון רוז', לואיזיאנה, בגיל 53. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA ג'ון "הוט רוד" ויליאמס, באתר "Find a Grave" (באנגלית) סטטיסטיקות הקריירה של ויליאמס ב-NBA, באתר basketball-reference.com סטטיסטיקות המכללות של ויליאמס, באתר sports-reference.com אין חרטות, באתר הניו יורק טיימס, 18 ביוני 1986 ההודעה על פטירתו של ויליאמס, באתר ESPN,‏ 11 בדצמבר 2015 רשימת הנבחרים בדראפט 1985, באתר basketball-reference.com המובילים הסטטיסטיים של הקאבלירס, באתר basketball-reference.com ויליאמס נשלח בטרייד לפיניקס, באתר לוס אנג'לס טיימס, 8 באוקטובר 1995 פרופיל של ויליאמס, באתר ה-NBA
פסגת גבריאל

האם התכוונתם ל... אנטארקטיקה פסגת גבריאל (אנטארקטיקה) – הר בחוף אוסקר השני בחצי האי האנטארקטי שבאנטארקטיקה ארצות הברית פסגת גבריאל (וושינגטון) – הר במחוז סקאגיט במדינת וושינגטון שבארצות הברית
הרי טראברס (אנטארקטיקה)

הרי טרברס (באנגלית: Traverse Mountains; מילולית: הרי המעבר, או הרי החציה) הם קבוצת הרים, שלרוב אינם מכוסים קרח, במערב ארץ פאלמר, שבאנטארקטיקה. שיא גובהם של ההרים 1,550 מטרים מעל פני הים; הר זה הוא ההר ה-2,801 בגובהו באנטארקטיקה. ההרים ממוקמים בין קרחון יוריקה וקרחון ריילי, ממזרח להדום הקרח וורן. ההרים כוללים את: פסגת מקיוגו, הר נואל, הר אלן, ו-הר איסינג'ר. ההרים צולמו מהאוויר לראשונה ב־23 בנובמבר 1935, על ידי לינקולן אלזוורת' בטיסתו מעל האזור. ההרים מופו בהתבסס על תצלומים אלה על ידי וו. ל. ג. יוארג. ההרים צולמו מהאוויר בשנית ב-16 באוגוסט 1936 על ידי המשלחת הבריטית אל ארץ גרהאם. ההרים נסקרו לראשונה בספטמבר - אוקטובר 1936 על ידי המשלחת הבריטית אל ארץ גרהאם בהנהגת ג'ון רידוך ריימיל. ההרים נסקרו מחדש בשנת 1948 על ידי סקר שטחי חסות איי פוקלנד. שמם של ההרים ניתן להם על ידי המשלחת הבריטית אל ארץ גרהאם. ההרים נקראו על שם מסעות המזחלות של המשלחת הבריטית אל ארץ גרהאם, מאחר שההרים הם נקודת ציון חשובה במעבר בין מדף הקרח וורדי, במורד קרחון יוריקה, אל מפרצון ג'ורג' השישי. • J. C. King, J. Turner, Antarctic Meteorology and Climatology, P 3 הרי טראברס באתר הסקר הגאולוגי של ארצות הברית הרי טראברס באתר הגאזט האנטארקטי המשווה SCAR של ממשלת אוסטרליה מחשבון מרחקים - המרחק מהרי טראברס לאתרים סמוכים מזג אוויר נוכחי מעודכן בהרי טראברס תחזית מזג אוויר עדכנית ארוכת טווח עבור הרי טראברס נתוני מזג אוויר היסטוריים עבור הרי טראבאס גאזט השמות האנטארקטיים הרשמי של ארצות הברית מידע גאוגרפי והיסטורי הרי אנטארקטיקה לפי גובהם מידע היסטורי על חקר ההרים
50 הברים הטובים בעולם

50 הברים הטובים בעולם (באנגלית: The World's 50 Best Bars) היא רשימה שנתית של דירוג עולמי של ברים, שמפרסמת חברת התקשורת הבריטית William Reed Business Media (אנ'). הרשימה, שפורסמה לראשונה בשנת 2009, אמנם קרויה "50 הברים הטובים בעולם", אך מייצגת דירוג מ-1 ועד 100 את הברים הטובים מכל רחבי העולם. הרשימה מפורסמת אחת לשנה בטקס חגיגי, בו כל בר שנכלל ברשימה מקבל פסלון. עבור תעשיית הברים בכלל וברי הקוקטיילים בפרט, דירוג זה נחשב לדירוג היוקרתי ביותר כיום, והוא שקול לרשימת 50 המסעדות הטובות בעולם (The World's 50 Best Restaurants), שמפורסמת גם היא בידי אותה חברת התקשורת הבריטית William Reed Business Media. הדירוג נקבע לפי ההצבעות של האקדמיה העולמית של מוסד הרשימה (The World’s 50 Best Bars Academy). האקדמיה המורכבת מיותר מ-500 מומחי משקאות, כולל ברמנים, מנהלי ברים, יועצי משקאות, שגרירי מותגים, מחברי ספרי משקאות, היסטוריונים וחובבי קוקטיילים. התפלגות המצביעים מפוזרת על פני הגלובוס כדלקמן: 150 באירופה. 140 בצפון אמריקה ומרכזה. 40 בדרום אמריקה. 115 באסיה. 35 באפריקה ובמזרח התיכון. 30 באוסטרליה. על כל אחד מהמצביעים לבחור 7 ברים, בהתבסס על חוויות הבר הטובות ביותר שלו במהלך 18 החודשים שקדמו להצבעה, כאשר לפחות 3 מתוכם צריכים להיות עבור ברים שממוקמים מחוץ למדינת המגורים של הבוחר. בנוסף לדירוג השנתי של 50 הברים הטובים בעולם, מוענקים גם פרסים ותארים שנתיים פרטניים בקטגוריות שונות: פרס בר בר-הקיימא (Sustainable Bar Award). תואר הבר המבטיח (One To Watch). תואר הברמן של הברמנים (Bartenders’ Bartender). תואר אגדת הרשימה (Legend of the List). פרס המטפס הגדול ביותר ברשימה (Highest Climber Award). פרס הבר החדש הטוב ביותר (Best New Opening Award). פרס הבר הגבוה ביותר בדירוג שלראשונה נכנס לרשימה (Highest New Entry Award). פרסים ותארים אלו מוענקים בחסות של מותגי משקאות שונים בעולם. בכל שנות הדירוג המקומות הראשונים היו בערים לונדון או ניו יורק. בר The Artesian במלון The Langham בלונדון, זכה ארבע פעמים ברצף בין השנים 2012–2015, בהובלת הברמנים אלכס קרטנה וסימונה קפורלה, שהחליטו לעזוב את הבר אחרי ההצלחה הרבה שזכו לה. בר Dandelyan במלון Mondrian בלונדון, בהובלת הברמן ריאן צ'טייאוורדנה (המכונה גם Mr Lyan), נסגר מיד לאחר הזכייה ב-2018, ובמקומו ריאן פתח בר חדש בשם Lyaness, שכבר ב-2019 נכנס לרשימה במקום ה-39. ההישג הגדול ביותר של בר ישראלי ברשימה היה של Imperial Craft במלון אימפריאל בתל אביב בשנת 2015 כאשר הגיע למקום ה-17 בעולם. אותו בר ב-2016 היה במקום 56, ב-2017 במקום 50 וב-2018 במקום 94. גם בר ה-Bellboy במלון "B ברדיצ'בסקי" בתל אביב נכנס לרשימה והיה במקום ה-96 בשנת 2016. 50 המסעדות הטובות בעולם אתר האינטרנט הרשמי של 50 הברים הטובים בעולם The World's 50 Best Bars - Frequently Asked Questions The World's 50 Best Bars - Individual Awards World's 50 Best Bars
פלפליים

הפלפליים (שם מדעי: Piperaceae) היא משפחה של צמחים בעלי פרחים, אשר כוללת בערך 3,600 מינים מקובלים כיום ב-5 סוגים. ניתן למצוא את הרוב המכריע של המינים בתוך שני הסוגים העיקריים: פפרומיה (מעל 1,400 מינים), ופלפל (אנ') (2,171 מינים). אחד המינים המוכרים בכל שולחן, הוא התבלין פלפל שחור. (Piper nigrum). אין כל קשר בין המשפחה לבין הסוג פלפלת ממשפחת הסולניים. מדיה וקבצים בנושא פלפליים בוויקישיתוף פלפליים, באתר ITIS (באנגלית) פלפליים, באתר NCBI (באנגלית) פלפליים, באתר האנציקלופדיה של החיים (באנגלית) פלפליים, באתר Tropicos (באנגלית) פלפליים, באתר GBIF (באנגלית) פלפליים, באתר IPNI (באנגלית) פלפליים, באתר אנציקלופדיה בריטניקה (באנגלית) משפחת הפלפליים, באתר צמח ישראלי ערך זה הוא קצרמר בנושא בוטניקה. אתם מוזמנים לתרום לוויקיפדיה ולהרחיב אותו.
הרי טראברס

האם התכוונתם ל... אנטארקטיקה הרי טראברס (אנטארקטיקה) – רכס הרים בארץ פאלמר בחצי האי האנטארקטי שבאנטארקטיקה ארצות הברית הרי טראברס (יוטה) – רכס הרים במחוז סולט לייק במדינת יוטה שבארצות הברית
וולפגנג לואיס גוטפריד יוארג

וולפגנג לואיס גוטפריד יוארג (באנגלית: Wolfgang Louis Gottfried Joerg) הידוע יותר בשם וו. ל. ג. יוארג (באנגלית: W. L. G. Joerg‏ ; 6 בפברואר 1885 - 7 בינואר 1952) היה גאוגרף אמריקאי, ובפרט מומחה בגאוגרפיה של אזורי הקוטב הצפוני והקוטב הדרומי. יוארג פעל בתפקידים רבים, והשפעתו הייתה רבה על חקר ומיפוי אזורי הקוטב. בין היתר היה הארכיבאי הראשי של ארכיון המפות של הגנזך הלאומי של ארצות הברית. יוארג נולד ברובע ברוקלין בעיר ניו-יורק במדינת ניו יורק שבארצות הברית, למשפחה ממוצא שווייצרי - גרמני. יוארג היה ילד מחונן, וסיים את בית הספר הפוליטכני המכין בגיל 14. הוא למד בגרמניה, בגימנזיום תומאס, ובאוניברסיטת לייפציג בין השנים 1901 ועד 1904. לאחר מכן למד גאוגרפיה ומדידה באוניברסיטת קולומביה במשך שנה. לאחר לימודים אלה שב לגרמניה לתקופה של חמש שנים שבהן למד באוניברסיטת גטינגן. בשנת 1911 ג'וארג החל לעבוד באגודה הגאוגרפית האמריקאית, בה עבד עד שנת 1937; בשנה זו עבר לתפקיד מנהל חטיבת המפות והתרשימים של הגנזך הלאומי של ארצות הברית בוושינגטון, בירת ארצות הברית. יוארג פרסם ספרים ומאמרים רבים בנושאי גאוגרפיה, ובייחוד הגאוגרפיה של אזורי הקוטב. אף כי באופן אישי מעולם לא נסע למחוזות הקוטב, הוא נחשב למומחה הגדול בעולם לגאוגרפיה של אזורים אלה. יוארג נפטר בגיל צעיר יחסית כתוצאה מדימום מוחי. • Wright, John K, Obituary: W. L. G. Joerg 1885-1952, Geographical Review, vol. 42, no. 3, 1952, pp. 482–488. JSTOR, www.jstor.org/stable/212101. Accessed 15 Apr. 2020 כתבי וולפגנג לואיס גוטפריד יוארג בפרויקט גוטנברג (באנגלית) ראו ב"לקריאה נוספת" בהספד לזכרו שכתב Wright, John K.
יאמאנז

יאמאנז היה הרכב מוזיקלי ישראלי. חברי ההרכב הם צדוק גרמה, בנו של הזמר נסים גרמה ויובל והב. ב-2007 הוציאו את שירם הראשון "לא בא סתם". השיר זכה להצלחה רבה ואף נכלל באלבום האוסף המצליח "Now That's What I Call Music" של חברת הליקון. לאחר יציאתו, עזב רון נשר את הלהקה לטובת קריירת סולו. ב-2009 התארחו באלבומו של שי 360, "כולם רוצים את האמת", בשיר "לא עוד". באותה שנה השתתפו באלבום האוסף "מהמוקד אל הרחוב" של הלייבל "א.מ.ת" בבעלותו של שי 360. ב-2010 הוציאו את שירם "אני ואת". ב-2011 הוציאו את אלבום הבכורה שלהם, "יאמאנז". ב-2013 הוציאו את שירם "ארץ נהדרת". 2011: יאמאנז יאמאנז, באתר ספוטיפיי יאמאנז, באתר Discogs (באנגלית) כולם רוצים את האמת, באתר יוסמיוסיק, ‏2009-09-26 Various - Emet Records Israeli Hip Hop, Discogs (באנגלית) יאמאנז – אני ואת – Yamanz - Me and You - Israeli hip hop, סרטון באתר יוטיוב (אורך: 3:40) יאמאנז - יאמאנז, באתר Discogs (באנגלית) יאמאנז – ארץ נהדרת – Yamanz, סרטון באתר יוטיוב (אורך: 3:19)
בויאקה (להקה)

בויאקה היה הרכב היפ הופ ישראלי. ב-1998 הקימו נמרוד רשף, קוואמי וקוטג' את הלהקה. ב-2001 הוציאה הלהקה את האלבום "בויאקה" דרך חברת התקליטים פונוקול. האלבום התאפיין בשירי היפ הופ המשלבים הומור. ההרכב היה בולט בסצנת ההיפ הופ הישראלית ונודע בשילוב ראפ מהיר, מוזיקת טראנס וסגנונות מוזיקליים נוספים, כרגאיי ורגאטון. בשיר "מסיבויאקה" שילבו במנגינה צלילים של בוזוקי, שהוא כלי נגינה ים תיכוני, מה שסייע להיפ הופ המשלב מוזיקה מזרחית ומוזיקה ים תיכונית להפוך לז'אנר פופולרי עם השנים. 2001: בויאקה מאת מתן שרון, אינדקס ההיפ הופ הישראלי: ערכים א' עד ד', באתר טיים אאוט, ‏2015-08-18 אסף נבו, ‏"אעשה פרסומת לקוטג' רק אם ייצא לי מזה קוטג'", באתר ‏מאקו‏, 9 באוגוסט 2009 ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
טל פורר

טל פורר (נולד ב-16 בינואר 1978) הוא מעבד, מפיק מוזיקלי וקלידן ישראלי. פורר נולד לאב מנהל חשבונות ולאם גננת, המנגנים כתחביב. את שירותו הצבאי עשה בלהקת חיל החינוך. בגיל 23 הופיע כקלידן במופע של ריטה בפסטיבל הפסנתר בתל אביב. עבד כבוחן ראשוני ב-"כוכב נולד", ולאחר מכן התמנה למנהל המוזיקלי, המעבד והקלידן הראשי של "דה וויס" ב-"רשת", שם פעל זה חמש עונות, נכון לאוקטובר 2020. ניהל ועיבד מוזיקלית לתוכניות טלוויזיה רבות, ובהן: "גריז" ב-"רשת" (ערוץ 2), "עם סגולה" ב-"שידורי קשת" (ערוץ 2), "נשות הטייסים" (ערוץ 10) ו-"הזמר במסכה" (ערוץ 12). כמו כן, ניהל מוזיקלית את מופע העשור של שלישיית מה קשור (ערוץ 24). פורר מפיק ומעבד אלבומים לזמרים רבים: שלושה אלבומים ובהם "שתדעי" של שלומי שבת, אלבום הבכורה של ליאל קולט ואלבום של צביקה הדר שנגנז. ב-2003, הפיק וניגן לאלבום חמצן של ריטה והופיע עימה בסיבובי הופעות במשך 4 שנים. החל מ-2006, מנהל מוזיקלית את הפסטיגל, תחת הבמאי חנוך רוזן. במסגרת זו הפיק, כתב, הלחין ועיבד מספר רב של שירים. בשנה זו, החל להופיע כקלידן עם שלמה ארצי ולהשתתף בעיבודי ההופעות והאלבומים של ארצי. הפיק מוזיקלית מספר רב של הצגות ובהם "שיר נולד", "תום סוייר והאקלברי פין", "אלאדין" ו"לילה לא שקט" בתיאטרון הקאמרי. עיבד והפיק מוזיקלית את שני השירים המושמעים ביותר לשנת 2013: "סטטוס מאוהב" של אייל גולן ו"הלב" של שלומי שבת. השיר "יש לך" שעיבד לשלומי שבת, זכה בתואר "שיר השנה" במצעד הפזמונים העברי השנתי של גלגלצ לשנת תשע"ב. הפיק ועיבד מוזיקלית את אירוויזיון 2019 בישראל, הלחין את קטעי המעבר והקטעים האומנותיים. בשנת 2022 לקח חלק בכתיבת השיר "Marionette" יחד עם יוצאות העונה השנייה של The Voice ישראל צליל קליפי ומאי כהן שנבחר עבור הזמרת ענבל ביבי לכבוד גמר העונה הרביעית של אקס פקטור ישראל במטרה לייצג את ישראל באירוויזיון 2022, אך השיר סיים במקום השלישי. מעבר לניהול מוזיקלי, פורר מלחין, יוצר ומעבד מוזיקה לפרסומות (הרשות הלאומית לבטיחות בדרכים, המכללה למנהל ועוד), פרומואים ("The Voice"), ולסדרות טלוויזיה (חצויה, נשות הטייסים). בשנת 2010 הקים את אולפני Eclipse, בשותפות עם "יוכלמן-אשר הפקות". פורר נשוי לדוגמנית חן שילוני ולהם שלושה ילדים. מדיה וקבצים בנושא טל פורר בוויקישיתוף טל פורר, במיזם "אישים" לתיעוד היצירה הישראלית טל פורר, במסד הנתונים הקולנועיים IMDb (באנגלית) טל פורר, באתר MusicBrainz (באנגלית) טל פורר, בארכיון הבימה שגיא בן נון, המנטור: טל פורר הוא המפיק המוזיקלי הכי עסוק בארץ, באתר nrg‏, 19 בינואר 2012 מיקי לוין, ‏האיש שמאחורי כל צליל בדה ווייס: "עונה סוערת, המנטורים ישתלחו אחד בשני", באתר מעריב אונליין, 7 בדצמבר 2016 מיה אור, המפלט המשפחתי של חן שילוני וטל פורר, המפיק המוזיקלי של האירוויזיון, באתר Xnet‏, 14 במרץ 2019 שגיא בן נון‏, פרסום ראשון: טל פורר יהיה המפיק והמעבד המוזיקלי של האירוויזיון, באתר וואלה, 19 בנובמבר 2018
קרחון יוריקה

האם התכוונתם ל... אנטארקטיקה קרחון יוריקה (אנטארקטיקה) – קרחון בארץ פאלמר שבאנטארקטיקה ארצות הברית קרחון יוריקה (אלסקה) – קרחון במדינת אלסקה שבארצות הברית
קופידיס

קופידיס (בצרפתית: Cofidis; שם מלא: Cofidis, Solutions Crédits) היא קבוצת אופני כביש צרפתית בדרג ה-UCI World Tour. הקבוצה נקראת על שם נותנת החסות שלה, "קופידיס", חברה צרפתית. הקבוצה נוסדה ב-1997. הקבוצה נוסדה ב-1997 על ידי Cyrille Guimard. הסגל הראשוני שלה כלל כמה רוכבים בכירים כמו לאנס ארמסטרונג, טוני רומינגר, מאוריציו פונדריסט וכמה נוספים. אך ארמסטרונג נאלץ לעזוב את הקבוצה בשל מחלת הסרטן בה חלה. כבר בעונה הראשונה שלה רשמה הקבוצה כמה הישגים גדולים, כשניצחה עם פיליפ גאומו את גנט–וייפלחם וקטע בטור דה פראנס עם לורן דסבניס. ב-1999, הצטרף פרנק ואנדנברוק הבלגי לקבוצה וכבר בעונתו הראשונה במדי קופידיס רשם כמה הישגים גדולים, כשניצח את המונומנט לייז'–בסטון–לייז', אומלופ הט פולק, קטע בפריז–ניס ושני קטעים בוואלטה אספנייה. ב-2000, ניצח דיווייד מילר את קטע הפרולוג בטור דה פראנס, בעקבות כך לבש את החולצה הצהובה עד הקטע הרביעי. ב-2001, עזב ואנדברוק את הקבוצה. באותה העונה ניקו מאתאן ניצח במדי הקבוצה את שלושת הימים של דה פאנה-קוקסייד, קטע הפרולוג בפריז–ניס, גרנד פרי דה פלואה ואת הג'ירו דל פיימונטה, בעוד דיווייד מילר מנצח שני קטעים בוואלטה אספנייה. ב-2004, הצטרף לקבוצה אלוף העולם איגור אסטרלואה וכך יצא ששני אלופי העולם בנגד השעון ובכביש רכבו בקבוצה, לאחר שמילר ניצח את אליפות העולם בנגד השעון. הקבוצה לא התחרתה בחלקים הראשונים של העונה בשל פרשיית סמים בתוך כל הקבוצה, אך לבסוף הוכרע שהסימום היה של רוכבים ספציפיים ושלא נעשה סימום קבוצתי בקבוצה, אך עדיין גרם לעזיבה של כמה רוכבים, ביניהם אסטרלואה. לבסוף הקבוצה חזרה להתחרות בטור דה פראנס של אותה השנה וניצחה שני קטעים, אחד עם סטיוארט אוג'ריידי והשני עם David Moncoutié. ב-2005 הצטרף סילביאן שאבנל לקבוצה. ב-2006, ניצח ריק ורברוג קטע בג'ירו ד'איטליה. ב-2008, ניצח שאבנל עבור הקבוצה גם את דווארס דור פלנדרן וגם את חץ ברבנט. בהמשך העונה הוא ניצח גם קטע בטור דה פראנס ואת אליפות צרפת בנגד השעון. גם סמואל דמולן ניצח קטע בטור דה פראנס. ב-2009, החליטה לא לחדש את רישיון ה-UCI ProTour (כיום UCI World Tour) עקב תוצאות רעות, והקבוצה ירדה לדרג המשני. בעקבות הירידה הזו, רמת הרוכבים ירדה בשנים הבאות והיא התקשה לצבור ניצחונות במרוצים הגדולים אך המשיכה להיות מוזמנת לטור דה פראנס באופן קבוע. ב-2015, החתימה מGroupama–FDJ את המאיץ הצרפתי נאסר בוהאני, שניצח את קטגוריית הנקודות בג'ירו ד'איטליה 2014. הקבוצה חזרה לדרג הוורלד טור ב-2020, היא אומנם איבדה לאחר 5 שנים בקבוצה את נאסר בוהאני שעבר לארקאה סאמסיק, אך התחזקה כשהחתימה את אלוף אירופה ל-2019 אליה ויוויאני, מקבוצת דקונינק קוויק-סטפ. בלגיה פיט אלגיירט ספרד פרננדו ברצלו אריתריאה נתנאל ברהאני בלגיה דמיטרי קלייס איטליה סימונה קונסוני צרפת ניקולה אדה צרפת אדי פיני אוסטרליה ניית'ן האס דנמרק יספר האנסן ספרד חסוס הראדה ספרד חוסה הראדה צרפת ויקטור לאפיי צרפת כריסטוף לאפורט צרפת מת'יאס לה טורנייה צרפת סיריל למונייה צרפת גיום מרטן ספרד לואיס אנחל מאטה גרמניה מרקו מאתיס צרפת עמנואל מורין צרפת אנטוני פרז צרפת פייר לוק-פרישו צרפת סטפן רוסטו איטליה פאביו סאבטיני צרפת דמיאן טוזה בלגיה קנת' ואנבילסן בלגיה ג'וליאן ורמונטה איטליה אליה ויוויאני איטליה אטיליו ויוויאני מדיה וקבצים בנושא קופידיס בוויקישיתוף אתר האינטרנט הרשמי של קופידיס קופידיס, ברשת החברתית אקס (טוויטר) Viviani back in the saddle and preparing for 2020 with Cofidis, cyclingnews.com
קלולס

קלולס (נקרא בהפצה המקורית בארץ קלולס - "מרחפת" בבוורלי הילס, באנגלית: Clueless) הוא סרט קולנוע אמריקאי משנת 1995, שבויים בידי איימי הקרלינג. הסרט זכה להצלחה רבה ברחבי העולם ולסדרת-בת ששודרה בין השאר בישראל בערוץ הילדים. הסרט, שעלילתו מבוססת באופן חלקי על עלילת הספר אמה של ג'יין אוסטן, מספר את סיפורה של נערה עשירה מבוורלי הילס בשם שר הורוביץ (אליסיה סילברסטון), שמה שמעסיק אותה לרוב אלו נושאי בגדים ואופנה. על אף שהיא מרוצה מחייה, שר מעוניינת להציג את עצמה גם כעוזרת לזולת וכבעלת אינטלקט. ביחד עם חברתה הטובה, דיון מארי דוונפורט (סטייסי דאש), המכונה בקצרה "די", היא מחליטה לעשות "מייקאובר" לנערה חדשה שמגיעה ללמוד בבית הספר שלהן, טאי פרייז'ר (בריטני מרפי). שר מחליטה גם לשדך בין שניים מהמורים בבית ספרה. דמויות נוספות בסרט הן מל הורוביץ (דן הדייה), אביה של שר; מורי לורנס דובאל (דונלד פייז'ון), בן זוגה של די; אמבר פרינסס מריינס (אליסה דונובן), יריבתה של שר; ג'וש לוקאס (פול ראד), אחיה-החורג-לשעבר של שר(אין ביניהם קשר ביולוגי,אביה של שר היה נשוי לאימו של ג'וש והיא ילדה אותו מגבר אחר); מר הול (וולאס שון), המורה של שר במועדון הדיבייט וגברת גייסט (טווינק קפלן), המורה להיסטוריה. בקליפ "Fancy" של איגי אזליה היא עושה אזכורים רבים לסרט. בשנת 2019 עלה לבמות אוף ברודוויי מחזמר המבוסס על הסרט, בכיכובה של דאב קמרון בתפקיד שר הורוביץ. את ספר ההצגה כתבה איימי הקלרינג ובוים על ידי קריסטין האנגי. "קלולס", במסד הנתונים הקולנועיים IMDb (באנגלית) "קלולס", באתר נטפליקס "קלולס", באתר AllMovie (באנגלית) "קלולס", באתר Rotten Tomatoes (באנגלית) "קלולס", באתר Box Office Mojo (באנגלית) "קלולס", באתר Metacritic (באנגלית) "קלולס", באתר אידיבי "קלולס", תסריט הסרט באתר Scripts.com (באנגלית) "קלולס", במסד הנתונים הקולנועיים KinoPoisk (ברוסית) עדי בוסיבא, או מיי גוד: הסרט ששדרג לנו את הסטייל, באתר nrg‏, 16 ביולי 2010 סהר שלו, גם אחרי 20 שנה | "קלולס" לא יצא מהאופנה, באתר הארץ, 12 באפריל 2015 הדס שואף, קלולס: 20 דברים שלמדנו על אופנה מסרט הפולחן שמציין 20 שנה, באתר Xnet‏, 2 ביולי 2015 יעל שוב, 25 שנה ל"קלולס": הסרט שעשה בקלילות את מה שהיום הפך לאתגר, באתר Time Out תל אביב, 19 ביולי 2020
גביע המדינה בכדורגל נשים 2005/2006

גביע המדינה בכדורגל נשים לעונת 2005/2006 היא התחרות ה-8 מאז היווסדה. משחק הגמר נערך ב-23 במאי 2006 והסתיים בניצחון של מכבי חולון על אס"א תל אביב בדרך לזכייה רביעית ברציפות בתואר. עונת 2005/2006 בליגת כדורגל נשים מכבי חולון זכתה בגביע המדינה לנשים, באתר ynet, 23 במאי 2006 מכבי חולון זכתה בגביע המדינה לנשים, באתר וואלה, 23 במאי 2006
רונלד פורבס אדם

סר רונלד פורבס אדם, הברונט השני (באנגלית: Sir Ronald Forbes Adam, 2nd Baronet;‏ 30 באוקטובר 1885 – 26 בדצמבר 1982) היה קצין בצבא הבריטי, שפיקד על כוחות במלחמת העולם השנייה ושימש לאחר מכן בסגן ראש המטה הכללי הקיסרי. אדם נולד ב-30 באוקטובר 1885 בבומביי, לפרנק פורבס אדם, שהיה נשיא בנק בומבי והועלה לדרגת ברונט, ב-15 בפברואר 1917, ואשתו רוז פרנסס קמבל. אחיו הצעיר אריק פורבס אדם היה שחקן קריקט ודיפלומט, בעוד אחיו הצעיר ממנו קולין פורבס אדם היה מספר שנים סגן המנהל של קינגסטון אפון האל. אחותו היחידה הטה ריי קליפורד פורבס אדם קיבלה תואר חברת מסדר האימפריה הבריטית (MBE). מכיוון שתמותת התינוקות הייתה גבוהה בהודו, הוא נשלח לאנגליה לחיות עם קרובי משפחה כשהיה בן שלוש. הוא התחנך בפרייברג, גרמניה ובתיכון בסאסקס, ולאחר מכן למד במכללת איטון. ב-27 ביולי 1905 הוא התגייס לצבא הבריטי, והצטרף לרגימנט ארטילריית השדה המלכותית, ובמאי 1911 יצא לסבב שירות בהודו הבריטית. בשנת 1913 הוא התארס במהלך חופשה עם אנה דורותי פיטמן, בתו של פרדריק I. פיטמן. עם פרוץ מלחמת העולם הראשונה הוא הפליג לצרפת דרך תעלת סואץ, והצטרף לחיל המשלוח הבריטי. אדם לחם בקרבות החזית המערבית, למעט למשך תקופה קצרה שבה לחם בחזית האיטלקית. בינואר 1915 הוא התחתן עם דורותי פיטמן, ממנה נולדו לו 4 בנות. במרץ 1918 הוא מונה לקצין אג"ם של הקורפוס ה-14, ולאחר מכן מונה לקצין אג"ם של הדיוויזיה ה-23. לאחר המלחמה הוצב אדם במחוז מס' 5, פיקוד אלדרשוט כקצין אג"ם חטיבתי, ובשנת 1920 הוא נשלח לימודים במכללה לפיקוד ומטה בקימברלי. בשנת 1926 הועלה לדרגת לוטננט קולונל וירש את התואר הברונט פורבס אדם השני במותו של אביו ב-22 בדצמבר 1926. ב-9 באוקטובר 1932 הועלה לדרגת קולונל, ולאחר מכן הוא שימש כמדריך בקימברלי עד שנת 1935. מדריכים אחרים שהיו שם בשלב זה כללו את לורד גורט, ברנרד מונטגומרי, פיליפ נים, ברנרד פאג'ט וסר אנדרו ת'ורן. לאחר מכן הוא הוצב בחזרה משרד המלחמה כקצין מטה באגף המבצעים צבא ומודיעין, והפך לסגן מנהל אגף מבצעים (DDMO) בדרגה זמנית של בריגדיר כאשר המנהלה אורגנה מחדש ב-1 באוקטובר 1936. באותה שנה מונה למפקד הארטילריה של הדיוויזיה ה-1, ובשנת 1937 מונה למפקד המכללה לפיקוד ומטה בקימברלי והועלה לדרגת מייג'ור גנרל. בשנת 1938 הוא מונה לסגן ראש המטה הכללי הקיסרי והועלה לדרגת לוטננט גנרל, ובמהלך תפקידו חיזק מאוד את יחידות השריון והנ"מ כהכנה למלחמה. עם פרוץ מלחמת העולם השנייה רצה לורד גורט למנותו לראש מטה חיל המשלוח הבריטי, אולם לסלי הור-בלישה סירב לכך. באוקטובר 1939 הוא מונה למפקד הקורפוס ה-3, אשר היה אמור להישלח לסקנדינביה, אולם לבסוף נשאר בצרפת ולחם עם הקורפוס במהלך המערכה על צרפת ועל ארצות השפלה ובמהלך מבצע דינמו. לאחר שובו לבריטניה מונה אדם למפקד פיקוד הצפון, ובשנת 1941 מונה לראש אגף כוח אדם, תפקיד אותו מילא עד לשנת 1946. בשנת 1946 הוא קיבל את תואר אביר הצלב הגדול של מסדר האמבט, ובשנת 1947 קיבל את עיטור לגיון ההצטיינות האמריקני. לאחר פרישתו מהצבא הוא היה יו"ר ומנכ"ל המועצה הבריטית בשנים 1946–1954, וכן יו"ר המכון הלאומי לפסיכולוגיה תעשייתית בין השנים 1947–1952, במועצת מכון החינוך באוניברסיטת לונדון בין השנים 1948–1967, ויו"ר הוועד המנהל של ארגון החינוך, המדע והתרבות של האו"ם (אונסק"ו). בנוסף הוא מילא תפקידים בכירים במערכת החינוך הבריטית. בסוף שנות ה-60 חלתה אשתו ואחותו היי עברה לגור עמם, ובשנת 1972 מתה אשתו. בשנת 1977 מתה גם אחותו, וב-26 בדצמבר 1982 מת אדם בביתו בפייגייט, מערב סאסקס. גנרלים בריטים 1939–1945 גנרלים במלחמת העולם השנייה